Komisijos Reglamentas (EB) Nr. 2335/2003
2003 m. gruodžio 30 d.,
2004 metams nukrypstantis nuo Reglamento (EB) 2402/96 dėl tarifinių kvotų krakmolui iš manijoko
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų, CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo [1], ypač į jo 1 straipsnio 1 dalį,
atsižvelgdama į 1996 m. gegužės 13 d. Tarybos sprendimą 96/317/EB dėl konsultacijų su Tailandu pagal GATT XXIII straipsnį rezultatų užbaigimo [2], ypač į jo 3 straipsnį,
Kadangi:
(1) Importuotojams iš Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos turėtų būti naudingos 1996 m. gruodžio 17 d. Komisijos reglamento (EB) Nr. 2402/96, atidarančio tam tikras metines tarifines kvotas, taikomas saldžiosioms bulvėms ir krakmolui iš manijoko, ir nustatančio jų administravimą [3], nuostatos.
(2) Siekiant išvengti rinkos neatitikimų būtina, nukrypstant nuo Reglamento (EB) Nr. 2402/96, metines importo kvotas krakmolui iš manijoko padalinti į dvi subkvotas.
(3) Šiame Reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Nukrypstant nuo Reglamento (EB) Nr. 2402/96 1 straipsnio 3 dalies 2004 metams tame straipsnyje nurodyta metinė tarifinė kvota į Bendriją importuojamoms 10000 tonoms krakmolo iš manijoko padalijama į dvi subkvotas, kaip išdėstyta šio reglamento priedo A dalyje.
2. Nukrypstant nuo Reglamento (EB) Nr. 2402/96 1 straipsnio 4 dalies 2004 metams tame straipsnyje nurodyta papildoma autonominė metinė tarifinė kvota į Bendriją importuojamoms 10500 tonoms krakmolo iš manijoko, iš kurios 10000 tonų rezervuojama Tailandui, padalijama į dvi subkvotas, kaip išdėstyta šio reglamento priedo B dalyje.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 30 d.